Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 102

6. Az ismeretek ellenőrzési rendszere Az ismeretek ellenőrzési rendszere a tantervben előírt aláírások, gyakorlati jegyek megszerzéséből, írásbeli vizsgák letételéből, a szakmai gyakorlatok elvégzéséből, szakdolgozat elkészítéséből, valamint a záróvizsga letételéből tevődik össze. 6.1. A szakdolgozat A szakdolgozat a szakirányú képzettségnek megfelelő, eredményében írásosan is megjelenő, alkotó jellegű szakmai, környezetvédelemmel kapcsolatos feladat, amelynek megoldása a hallgató tanulmányaira támaszkodva, a hazai és nemzetközi szakirodalom tanulmányozásával, témavezető vagy konzulens irányításával kidolgozható, és igazolja azt, hogy a hallgató képes az elsajátított ismeretanyag gyakorlati alkalmazására, az elvégzett munka és az eredmények szakszerű összefoglalására, a témakörébe tartozó feladatok kreatív megoldására, önálló szakmai munka végzésére. 6.2. A záróvizsga 6.2.1. A záróvizsgára bocsátás feltételei A tantervben előírt követelmények teljesítése: — legalább 8 kollokvium letétele, — legalább 1 szigorlat letétele, — szakmai kirándulás és terepgyakorlat teljesítése, — bírálók által elfogadott szakdolgozat elkészítése. 6.2.2. A záróvizsga részei: — a szakdolgozat megvédése, — a szakmai törzsanyagot képező tananyagból szóbeli vizsga letétele vizsgáztató bizottság előtt. 6.2.3. A záróvizsga eredménye A bírálók által a szakdolgozatra adott érdemjegyek, a vizsgáztató bizottság által annak megvédésére adott érdemjegy, valamint a szóbeli vizsgára — annak egyes részeire is tekintettel — adott érdemjegy egészre kerekített átlaga. * * * A MIKROBIOLÓGUS SZAKIRÁNYÚ TOVÁBBKÉPZÉSI SZAK

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes